CELEX: 52008XG0606(01)
Language: fi
Date: 2008-06-06
Title: Neuvoston päätelmät 22 päivänä toukokuuta 2008 , medialukutaidosta digitaalisessa ympäristössä — Eurooppalainen toimintamalli

6.6.2008   
            
            
               FI
            
            
               Euroopan unionin virallinen lehti
            
            
               C 140/8
            
         Neuvoston päätelmät 22 päivänä toukokuuta 2008, medialukutaidosta digitaalisessa ympäristössä — Eurooppalainen toimintamalli
   (2008/C 140/08)
   EUROOPAN UNIONIN NEUVOSTO, joka
   katsoo, että:
   
               —
            
            
               uudessa audiovisuaalisia mediapalveluja koskevassa direktiivissä kehotetaan ”medialukutaidon kehittämiseen kaikilla yhteiskunnan aloilla” ja seuraamaan sen edistymistä tiiviisti. Siinä asetetaan komissiolle raportointivelvollisuus medialukutaidon tason mittaamiseksi kaikissa jäsenvaltioissa (1). Näin ollen tarvitaan perusteita medialukutaidon tason arvioimiseksi,
            
         
               —
            
            
               Euroopan parlamentti on pyytänyt neuvostoa ja komissiota ”kehittämään ja panemaan täytäntöön mediakoulutusohjelmia aktiivisen ja tiedostavan kansalaisuuden edistämiseksi Euroopassa” (2),
            
         
               —
            
            
               myös Unesco on korostanut medialukutaidon ratkaisevaa merkitystä esimerkiksi ”mediakasvatusta koskevassa Grünwaldin julistuksessa” (1982) ja Pariisin toimintaohjelmassa — 12 mediakasvatusta koskevaa suositusta (2007), kuten myös Euroopan neuvosto ”Ministerikomitean suosituksessa jäsenvaltioille lasten vaikutusmahdollisuuksien lisäämisestä uudessa tieto- ja viestintäympäristössä” (2006),
            
         
               —
            
            
               komissio on aloittanut julkisen kuulemisen medialukutaidosta (3) ja pannut alulle medialukutaidon nykysuuntauksia ja sitä koskevia lähestymistapoja koskevan selvityksen ”Current trends and approaches to Media Literacy in Europe” (4),
            
         
               —
            
            
               Euroopan parlamentin ja neuvoston suosituksessa elinikäisen oppimisen avaintaidoista (2006) määritellään digitaalisiin taitoihin liittyvät tiedot, taidot ja asenteet,
            
         
               —
            
            
               alaikäisten ja ihmisarvon suojelusta ja oikeudesta vastineeseen Euroopan audiovisuaalisia ja verkkotietopalveluja tuottavien yritysten kilpailukyky huomioon ottaen 20 päivänä joulukuuta 2006 annettuun Euroopan parlamentin ja neuvoston suositukseen sisältyy jo useita mahdollisia toimenpiteitä medialukutaidon edistämiseksi.
            
         1.   PANEE TYYTYVÄISENÄ MERKILLE
   
               —
            
            
               komission tiedonannon ”Medialukutaito digitaalisessa ympäristössä — eurooppalainen toimintamalli”, joka täydentää Euroopan audiovisuaalipolitiikkaa.
            
         2.   HYVÄKSYY
   
               —
            
            
               Euroopan komission strategisen näkemyksen siitä, että medialukutaito on tämän päivän tietoyhteiskunnassa aktiivisen kansalaisuuden tärkeä osatekijä, joka voi edistää Lissabonin toimintasuunnitelman tavoitteiden saavuttamista.
            
         3.   TUNNUSTAA
   
               —
            
            
               medialukutaidon merkityksen ja roolin edistettäessä kansalaisten aktiivista osallistumista yhteiskunnan talous- ja kulttuurielämään sekä demokratian toteuttamiseen,
            
         
               —
            
            
               sen, että medialukutaito, erityisesti kyky arvioida sisältöä kriittisesti, sanelee pitkälti käyttäjien luottamusta digitaaliteknologioihin ja -viestimiin ja sitä myöten tieto- ja viestintätekniikan omaksumista. Nämä tekijät on määritelty painopisteeksi strategisessa poliittisessa kehyksessä i2010:ssa,
            
         
               —
            
            
               medialukutaitoisten käyttäjien merkityksen tiedonvälityksen moniarvoisuudelle ja sisällön laadulle,
            
         
               —
            
            
               sen, että jäsenvaltioissa toteutetaan parhaillaan monenlaisia toimia medialukutaidon parantamiseksi ja edistämiseksi, vaikkakin jäsenvaltioiden käytännöt ja tasot eroavat toisistaan,
            
         
               —
            
            
               medialukutaidon mittaamiseen tarvittavien yhteisten kriteerien ja indikaattoreiden puuttumisen,
            
         
               —
            
            
               hyvien käytäntöjen tunnistamisen ja edistämisen merkityksen medialukutaidon kehittämisen kannalta,
            
         
               —
            
            
               koulutuksen merkityksen medialukutaidon edistämisessä ja siitä johtuvan tarpeen parantaa opettajakoulutusta ja lisätä kouluttajien valveutuneisuutta kaikilla koulutuksen tasoilla.
            
         4.   KOROSTAA
   
               —
            
            
               eurooppalaisten ohjelmien ja aloitteiden, kuten MEDIA 2007 -ohjelman, elinikäisen oppimisen ohjelman 2007–2013 ja Safer Internet plus -ohjelman merkitystä,
            
         
               —
            
            
               että näiden ja niihin liittyvien aloitteiden olisi oltava sen tulevan työn perustana, jonka avulla pyritään tavoitteeseen lisätä kansalaisten tietoisuutta medialukutaidon tärkeydestä,
            
         
               —
            
            
               säännöllistä tiedon ja parhaiden käytäntöjen sekä koulutuksen pedagogisten metodien vaihdon tarvetta jäsenvaltioiden kesken.
            
         5.   PANEE MERKILLE
   
               —
            
            
               komission aikomuksen tehdä lisäselvitys, jossa kehitetään medialukutaidon tason mittaamisessa käytettäviä kriteerejä ja indikaattoreita ja otetaan huomioon kaikki asian kannalta merkittävä muissa kansainvälisissä organisaatioissa tehtävä työ,
            
         
               —
            
            
               komission aikomuksen edistää jatkuvasti digitaalisen ympäristön medialukutaitoon liittyvien hyvien käytäntöjen kehittämistä ja vaihtamista.
            
         6.   KEHOTTAA KOMISSIOTA
   
               —
            
            
               seuraamaan tiiviisti tämän alan kehitystä ja tarkastelemaan tarvetta poliittisiin lisätoimiin Euroopan tasolla,
            
         
               —
            
            
               käyttämään audiovisuaalisista mediapalveluista annetun direktiivin mukaisesti perustettua yhteyskomiteaa asianmukaisessa kokoonpanossa medialukutaitoa koskevien tietojen ja parhaiden käytäntöjen vaihdon foorumina sekä tämän alan toimintasuunnitelman kehittämisen edistäjänä. Yksityisen sektorin asiantuntijoita ja muita sidosryhmiä olisi pyydettävä osallistumaan tähän työhön.
            
         7.   KEHOTTAA JÄSENVALTIOITA
   
               —
            
            
               kannustamaan asiaankuuluvia viranomaisia, esimerkiksi audiovisuaalialan ja sähköisen viestinnän sääntelystä vastaavia viranomaisia, tekemään yhteistyötä ja edistämään medialukutaidon parantamista,
            
         
               —
            
            
               edistämään ja helpottamaan käytännesääntöjen ja muiden yhteissääntelyä ja itsesääntelyä koskevien aloitteiden kehittämistä ja käyttöönottoa yhteistyössä kaikkien asianomaisten kanssa kansallisella tasolla,
            
         
               —
            
            
               kannustamaan kaikkia sidosryhmiä, erityisesti media- sekä tieto- ja viestintätekniikan alalla, tekemään omaa säännöllistä tutkimus- ja seurantatyötä medialukutaidon eri näkökohdista ja ulottuvuuksista,
            
         
               —
            
            
               edistämään nimenomaan tieto- ja viestintätekniikan käyttöön kohdistuvia tiedotuskampanjoita, jotka suunnataan nuoriin ja heidän vanhempiinsa ja joissa on mukana sekä nuorisojärjestöjä että tiedotusvälineitä,
            
         
               —
            
            
               edistämään medialukutaitoa elinikäisen oppimisen strategioidensa puitteissa ja kannustamaan vertaisryhmäoppimista sekä opetusalan ammattilaisten välistä hyvien käytäntöjen vaihtoa tällä koulutuksen alalla.
            
         
      (1)  26 artikla: Komissio antaa ”kertomuksen tämän direktiivin soveltamisesta ja tekee tarvittaessa ehdotuksia direktiivin mukauttamiseksi audiovisuaalisten mediapalvelujen alan kehityksen ja erityisesti teknologian tuoreimman kehityksen, alan kilpailukyvyn sekä kaikissa jäsenvaltioissa saavutetun medialukutaidon tason edellyttämällä tavalla”.
   
      (2)  Televisio ilman rajoja -direktiiviä (89/552/ETY) koskeva, 6. syyskuuta 2005 annettu Euroopan parlamentin päätöslauselma.
   
      (3)  Ks. ”Report on the results on the public consultation on Media Literacy” osoitteessa:
   http://ec.europa.eu/avpolicy/media_literacy/docs/report_on_ml_2007.pdf
   
      (4)  Katso: http://ec.europa.eu/avpolicy/media_literacy/index_en.htm